Som studerende tror jeg, at de fleste kan relatere til, at det hele bare skal gå nemt. Udover uddannelsen, har man også travlt med deltidsjob, for at få det hele til at hænge sammen. Det betyder som regel, at man ønsker at al skal ske pr. automatik. 

Da jeg oprettede en smartaftale - en aftale, hvor man kan betale f.eks. sin iPhone over afdrag på 24 måneder, tilmeldte jeg mig kreditkortbetaling, da jeg var i gang med en bankskifte-process. Jeg tilmeldte mig herefter PBS igen på deres selvbetjeningsside (som er relativt langsom).

Måneder er gået og jeg bliver ved med at få rykkergebyrer på abonnement og smartaftale. Her finder jeg ud af, at Telenor ikke har tilmeldt mig PBS efter rimelig tid, og stadig kører på mit gamle kreditkort (hvilket ikke virker, da jeg bruger et andet kreditkort) 

Jeg indbetaler manuelt penge på min konto. Dog nægter jeg at betale for rykkergebyrer og trækker hver gang de 100 kr. fra det oprindelige beløb. 

Da det hele bør ske pr. automatik, lægger jeg selvfølgelig ikke mærke til, at problemet er stort, da jeg går ud fra at det er en fejl. Dette skulle jeg aldrig have gjort.

I forgårs modtog jeg pr. sms en trussel om at min aftale ville blive opsagt, hvis ikke jeg betalte skyldigt beløb.

I dag kontakter jeg pr. facebook Telenor, hvorved jeg får følgende meddelelse;

'' Vi har siden december måned sendt mails til din mailadresse:
xxxx@xxx.dk
Vedr. problemer med dit dankort både på smartaftalen samt dit mobil abonnement.
Kan sagtens se, at du har indbetalt kontant på kontoen, men desværre har vi fået indbetalingen for sent.
Jeg har desværre ikke muligheden for, at kreditere rykkergebyrer på din konto.
Smartaftalen. :
Skyldige beløb 795,00 kr.
Denne konto er nu annulleret og på vej til inkasso.
Jeg vil anbefale dig, at indbetale beløbet inden kl. 16:00 i dag.
Mobil abonnement på xxxxxxx
Skyldige saldo 564,04 kr. 
Dine aftaler på din PBS konto er afmeldt enten af din bank eller du har foretaget afmeldningen via hjemmesiden den 12. december 2013.''

Jeg indvilger i at betale under protest. Jeg er studerende og har ikke råd til at betale 5000 kr. ligeud for en telefon. Det bliver over 1400 kr., som ryger ud af pungen sidst på måneden. Det skal siges, at det skyldige beløb på mobileregningen endnu ikke er skyldigt til betaling, før om 4-5 dage.

Det sjove kommer så nu; da jeg endnu en gang for kort tid siden tilmelder mig PBS på deres ''hurtige'' selvbetjeningsside, kommer der en boks op med seneste indtastede opl. på denne side. Mine kontooplysninger på banken kommer så frem, som et synligt bevis på, at jeg før har indtastet disse oplysninger, som Telenor synes ikke at kunne bekræfte. Foto af dette 'bevis' er taget. Enten er min PC og jeg, eller Telenors system skizofrene.

Jeg kan virkelig ikke se, hvordan det skyldige beløb er på 795 kr. for smartaftalen. Er der her tale om rykkergebyrer eller hvorledes? Jeg bliver stiktosset, hvis det er et beløb jeg allerede har indbetalt, men det ikke er blevet registreret og derfor lyder på 695+100 kr. Jeg har skrevet men intet svar modtaget.

Endvidere har Telenor ikke overholdt sin aftale om at sende mig 2x kreditering for tilbagelevering af iPhone 5S, som begge gange var beskadiget for levering. Dette ville Telenor ej heller svare på.

Mit spørgsmål er nu; giv mig en god grund til at forblive som kunde hos Telenor ?